**Előterjesztés**

**Hévíz Város Önkormányzat Képviselő-testületének**

**2017. december 14-i rendkívüli nyilvános ülésére**

**Tárgy:** A Hévízi Turisztikai Nonprofit Kft. 2017. december 15-i taggyűlésére mandátum kialakítása

**Az előterjesztő:** Papp Gábor polgármester

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

Horváth Orsolya ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévízi Turisztikai Nonprofit Kft. Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 51 %-ban tulajdonos. A gazdasági társaság 2017. december 15-én tartja taggyűlését, ahol az alábbi napirendi pontok kerülnek megtárgyalásra:

1. A Hévízi Turisztikai Nonprofit Kft. 2018. évi üzleti terve
2. A társasági könyvvizsgáló megerősítése
3. A társaság saját tagjaival kötött szerződéseinek jóváhagyása
4. Az ügyvezető 2017. évi teljesítményének értékelése, döntés jutalom megítéléséről

Hévíz Város Önkormányzatot Polgármester úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft. 2018. évi üzleti terve, mely csatolásra került az előterjesztéshez, mely bemutatja a társaság történetét, az milyen céllal lett létrehozva és mely országokban vannak a külföldi célcsoportok.

A társaság marketing terve 2018. évre részletesen bemutatja, hogy mely termékek, szolgáltatások kerülnek kiajánlásra és azok milyen célcsoportokat kívánnak elérni. Megállapítható az elérendő célcsoportokat illetően, hogy az elsődlegesen gyógydesztináció, ahol az 50 év feletti mozgásszervi panaszokkal rendelkező vendégek kúra szerű kezelése jöhet számba. Hévíz vonatkozásában a vendégek 70 %-a gyógyvendég, akik elsősorban március-november hónapok között keresik fel a várost, ez alól kivétel a meleg nyári hónapok, amikor fiatalabb vendégkörrel is emelkedik a városban nyaralók száma, akik inkább nyaralóturizmust erősítik. Nem elhanyagolandó a wellness, üdülő- és konferencia turizmus, mely mintegy 30 %-ot tesz ki.

Az üzleti terv bemutatja a 2017. januártól szeptember hónapig a hévízi vendégkör nemzetiségi összetételét is. Ebből érdekes információkat lehet levonni, hogy mely országokból és hány vendégéjszakára érkeznek vendégek. Megállapítható, hogy az országhatáros országokból viszonylag magas létszámú turista érkezik, de azok sokkal kevesebb vendégéjszakát töltenek a városban, mint a távolabbi országokból érkezők, pl. Oroszország, Németország akiknél a tíz napos itt tartózkodás a jellemző. Örvendetes tény az is, hogy a várost Izraelből 1.37 fő kereste fel és ők is eltöltöttek a városban átlagban legalább tíz napot. Érkeztek vendégek ugyanakkor Ázsiából, Afrikából és Amerikából.

Az üzleti terv számszerűsítve is bemutatja a jövő évre tervezett marketing akciókat. Ebből részletes információt lehet kapni arra vonatkozóan, hogy hol és milyen formában jelenik meg a társaság marketing tevékenysége és az milyen kiadásokkal fog járni. A marketing költségek várhatóan 115.030 ezer forintba fognak kerülni. A marketing tevékenységnél azonban bevételek is realizálódnak, melynek várható összege 12.826 ezer forint lesz, így a marketing tevékenység 102.204 ezer forint kiadást jelent nettó összegben.

Tájékoztatást ad a terv arra vonatkozóan hogyan épül fel a vezetőség, milyen döntésekhez szükséges a háromnegyedes döntés, milyen feladatok tartoznak az ügyvezető hatáskörébe és milyen tanácsadó testületek működnek a társaság feladatainak ellátása érdekében.

A Hévízi Turisztikai Nonprofit Kft három fő munkatárssal biztosítja a társaság szabályszerű működését, akiknek a bér és járulék költsége 14 millió forint. A társaság az egyéb kiadásokra 6 millió forintot kíván felhasználni.

A marketing tevékenység 115 millió forintos kiadásával és a 20 millió forint működési költséggel a társaság jövő évi kiadása összesen 135 millió forintot jelent.

A Hévízi Turisztikai Nonprofit Kft. a fent említett kiadásait legnagyobb részben az 51 %-os tulajdonostól kívánja támogatás formájában megkapni, mely 75 millió forint, szolgáltatók imázs kampány keretében mintegy 38 millió forintot fognak várhatóan realizálni és számolva lett a 2018. évi tervezett 12 millió forintos bevétellel, valamint a 2017 évi 10 millió forint összegű maradvánnyal. A társaság e bevételek teljesülésével tudja biztosítani jövő évben a likviditását.

A Hévízi Turisztikai Nonprofit Kft taggyűlése 2015 június 3-án döntött a könyvvizsgáló személyéről, ugyanakkor nem került meghatározásra, hogy az milyen időszakra vonatkozik, ezért szükséges a könyvvizsgálóra vonatkozóan döntéshozatal, hogy a szerződés 2020. június 2-ig megköthető legyen.

Jogszabály írja elő a tulajdonosokkal kötött szerződések jóváhagyását, ezért a melléklet szerint javasoljuk a szerződések jóváhagyását

A Hévízi Turisztikai Nonprofit Kft Felügyelő Bizottságának elnöke Horváth Orsolyának a Hévízi Turisztikai Nonprofit Kft ügyvezetőjének a 2017. évi jól végzett munkájának elismerésérül két havi illetményének megfelelő összegű jutalom kifizetését javasolja.

Az ügyvezető teljesítményének értékelésekor azt kell néz, hogy összességében hogyan alakult a város vendégéjszakáinak száma. A vendégéjszakák száma 2017-ben jelentősen emelkedett, és ezt mindenképpen el kell ismerni és jutalmazni.

A Felügyelő Bizottság elnöke a bizottság tagjaival a 2017. december 6-án tartott Felügyelő Bizottsági ülésen ismertette javaslatát, melyet a bizottság tagjai egyhangúlag elfogadtak.

A döntéshez egyszerű szótöbbség szükséges.

**II.**

**HATÁROZATI JAVASLAT**

Mandátum a Hévízi Turisztikai Nonprofit Kft. 2017. december 15-i taggyűlésére

Hévíz Város Önkormányzat Képviselő-testülete javasolja és igennel szavaz arra, hogy a taggyűlés jóváhagyja az ülésen az alábbi napirendi pontok megtárgyalását:

1. A Hévízi Turisztikai Nonprofit Kft. 2018. évi üzleti terve
2. A társasági könyvvizsgáló megerősítése
3. A társaság saját tagjaival kötött szerződéseinek jóváhagyása
4. Az ügyvezető 2017. évi teljesítményének értékelése, döntés jutalom megítéléséről

1. számú napirendhez:

A Képviselő-testület javasolja és igennel szavaz arra, hogy a taggyűlés jóváhagyja a társaság 2018. évi üzleti tervét.

2. számú napirendhez

A Képviselő-testület javasolja és igennel szavaz arra, hogy Vecsera Jánosné kinevezését könyvvizsgálónak a GM-AUDIT Könyvvizsgáló és Tanácsadó Kft. képviseletében 2020.június 2-ig megerősítse.

3. számú napirendhez:

A Képviselő-testület javasolja és igennel szavaz arra, hogy a taggyűlés jóváhagyja a társaság saját tagjaival kötött szerződéseit.

4. számú napirendhez:

A Képviselő-testület kinyilvánítja, hogy a társaság ügyvezetőjének munkájával elégedett, az ügyvezető a tulajdonos elvárásainak megfelelően végezte munkáját 2017-ben. A Képviselő-testület ezért két havi illetménynek megfelelő összegben jutalom megállapítását és kifizetését javasolja az ügyvezető részére.

Felelős: Papp Gábor polgármester

Határidő: 2017. december 15.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Horváth Orsolya | ügyvezető igazgató |  |  |
| Bediné Makra Anikó | felügyelőbizottság elnöke |  |  |